आंगनबाड़ी कार्यकर्ताओं काे दिया प्रशिक्षण
भास्कर संवाददाता | होशंगाबाद
एकीकृत बाल विकास परियोजना कार्यालय में आंगनबाड़ी कार्यकर्ताओं को 5 दिवसीय प्रशिक्षण दिया। आंगनबाड़ी कार्यकर्ताओं को बाल्यावस्था और शिशु देखभाल (ईसीसीई) प्रशिक्षण दिया। प्रशिक्षण में 160 आंगनबाड़ी कार्यकर्ताओं और सहायिकाओं को मास्टर ट्रेनर जुलेखा खान, ज्योति ठाकुर, ईसीसीई समन्वयक डाॅ. रविन्द्र शाक्य ने ईसीसी के विषय में जानकारी दी। परियोजना अधिकारी अखिलेशचंद्र चतुर्वेदी ने बताया ईसीसीई नीति के अनुसार 3-6 वर्ष तक के बच्चों को केन्द्रों में शिक्षा दी जाएगी। उद्देश्य बच्चों का मानसिक, भाषा संबंधी, सामाजिक और रचनात्मक विकास करना है। प्रशिक्षण शिविर के समापन अवसर पर जनपद पंचायत अध्यक्ष संगीता सोलंकी उपस्थित थीं।
hin_Deva bho_Deva hin_Deva